issufgh Salah Agram g umzwaru n usggwas ad n 2009 arra ns dar-s izwarn, ig as s ism : nkkwnin ighuyal, ism ad mqqar iga zund asrgm, ar nn ittawk imghri ad yissan ma illan gh ughwns n udlis, ad t ighr afad ad izuzf addal I ma intln dârat ns.
adlis n salh iga amzwaru gh usughl n tallasin, slawan akkw tallasin isadsân s tmazight, yura tnt yadlli 3aziz nisin amara aturki, irar tnt id mass agwrram s tmazight acku yufa nn gis udmawn n imukrisn n imazighn gh tussna ula iswingimn ula tasrtit.
adlis ad gis smmust tallasin ittyaran s uskkil n tlatinit d tfinagh gh 116 n tasna.
ismawn n tallasin gan mkad:
ah mrad is ur llin izan- tadimukrasit d lqhwa- ah nkkwnin ighuyyal- tudrt i tmurt- tiwizi n tiddukkla.
tussift sg udlis ad:
Ssfld at ma rad yini tikklt ad: “ah! Mrad is tssnm mad igan attân inu … macc azmz ad middn ur ssnn timukrisin n wiyyâd.
tamukrist inu ur tgi tin idrimn ngh-d gar tudrt d tawja inu, uhuy, uhuy…
is tssnm iz-d tamghart inu nttat tfka iyi anaruz iggutn g tudrt, tarwa inu nttnin gan aqqayn n walln inu, gn zund itran g ignna, nmun akkw g yat tzdught ifulkin iggi n wakal ur jjun dari amukris n tizi ma v ar ttaragh, macc aylli awn bdda tinigh: kwnnin ad ur irin ad takwzm ma igan amukris inu, ur tzdârm ad iyi tfrkm is-d izan-ad izzumman ad ur ittajjan afgan ad iddr tudrt ns mklli- tt ira…!
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn